[{"text_idx": "#000000", "text": "Meelis Hainsoo, muusikJan 3, 2019"}, {"text_idx": "#000002", "text": "So\u0303nadega blues ja roots meenub, kuidas no\u0303ukaaja lo\u0303pus paisati Eesti peamise plaadipoe (Raekoja plats 16) mu\u0308u\u0308gilettidele ei ma\u0308letagi enam millises Ida-Euroopa riigis va\u0308lja antud ku\u0308mne vinu\u0308u\u0308liga kogumik \u201cBlues Roots\u201d. Elades toona u\u0308hiselamus, panin ta\u0308hele, kuidas kitarrivo\u0303idlaste u\u0308hikatubadest hakkas lisaks malevalauludele kostma ka lihtsamat sorti bluusitinistamist. Tolleaegsed vene kitarrid olid ju selleks nagu loodud \u2013 ei pu\u0308sinud nad ha\u0308a\u0308les, ko\u0303lasid kah nagu ko\u0303lasid, aga va\u0308hegi oskajama ma\u0308ngija ka\u0308es andsid ju deltabluusi sound\u2019i va\u0308lja ku\u0308ll. Nagu nonde plaatide pa\u0308a\u0308lgi, kus lisaks eelmise sajandi alguse kitarriko\u0303lale olid ma\u0308ngus ka pesulauad ja muud ka\u0308epa\u0308rased kilinad-kolinad..."}, {"text_idx": "#000003", "text": "Too aeg on juba kauge minevik, praegu on aasta 2019 ning mullu jaanuaris Briti raadio Severn FM poolt \u201caasta bluusimeheks\u201d valitud va\u0308ga lugupeet Andres Roots on u\u0308llitanud sel aastal juba teise albumi. Kevadel na\u0308gi ilmavalgust Sawmill Roots Orchestra teos, ka\u0308esolev on sooloplaat. Kokku leiab siit kaksteist pala, muheda huumoriga vu\u0308rtsitet alguse ja lo\u0303pulugude (\u201cThe Sheik of Hawaii, Pt 1\u201d ja \u201cPt 2\u201d) vahel saab kuulata Rootsi omaloomingut. Vo\u0303i oleks seda o\u0303igem nimetada pa\u0308rimuslikuks omaloominguks, vo\u0303ta sa nu\u0308u\u0308d kinni... Juurtebluusi sekka ko\u0303lab ka tango. See on plaadi ainuke duett, kus kaaslaseks peategelase omaaegne kitarrio\u0303petaja Halvo Liivama\u0308gi, kelle tehtud maailmaklassist kitarrihelipa\u0308id Roots kasutab. Mujal kuuldub nukrat valssi ning mahedamat ja ka kibedamat slide-kitarri. Ainsaks to\u0308o\u0308tluspalaks on \u201cWhen the Saints Go Marching In\u201d. Kokkuvo\u0303ttes ko\u0303lab Emajo\u0303e kallaste bluus, mille juured on ko\u0303vasti kinni sa\u0308a\u0308l, kust ko\u0303ik algas..."}, {"text_idx": "#000005", "text": "Vox Clamantis. \u201cMusic by Henrik \u00d8degaard\u201d"}]